Para outras páxinas con títulos homónimos véxase: Manuel Vidal.

**Manuel Carlos Vidal Rodríguez**, nado en Maceda en 1871 e finado en Compostela o 3 de maio de 1941, foi un sacerdote, docente, escritor e investigador galego.

Traxectoria
-----------

Pertencía a unha familia acomodada con facenda e caseiros que rexentaba unha botica na agora rúa principal da vila. Fixo carreira eclesiástica, acadou o doutoramento en Filosofía e Letras coa memoria *Estudio del Régimen Gramatical en Latín por medio de cuadros sinópticos*.

No Madrid de comezos do século XX inseriuse na órbita dos cregos galegos destacados nos medios eclesiásticos da Corte, con Basilio Álvarez e Javier Vales Faílde. Os tres conduciron a revista *Galicia* que se imprimiu entre 1906 e 1909. As reivindicacións antiforais, o Valle-Inclán das Sonatas, colaboradores novos (Castelao) e a corrente agraria arredor do que despois sería Acción Gallega, farían que Vidal se movese en primeira liña naquel círculo elitista.

Marcha a Compostela onde obtén a cátedra de Literatura. No curso 1914-15 xa exercía como profesor de Lingua Castelá no Instituto de 2ª Ensinanza. Vencellado a Emilia Pardo Bazán, Vidal residiu no Pazo de Meirás cinco veráns -de 1914 a 1918-, como capelán protexido da condesa.

*El Pórtico de la Gloria de la Catedral de Santiago*.
Cando se instaurou a República, Vidal foi ratificado como vicedirector por un período de cinco anos máis. Asinou en 1932, xunto con outros intelectuais, un manifesto a prol do Estatuto de Autonomía, sendo, xunto con Salustiano Portela Pazos, o primeiro que deu tal naquela época. Mantivo tamén amizade co arcebispo Lago González.

Finou no seu domicilio compostelán o 3 de maio de 1941.

### Colaboracións xornalísticas

Colaborou en moitas publicacións periódicas: *Airiños da Miña Terra*, da Habana, *Galicia*; o semanario escolar compostelán *Maruxa*; *Ultreya* e *El Ideal Gallego* cunha sección fixa titulada "Narraciones compostelanas".

Obras
-----

*El Pórtico de la Gloria...* vol II.
### Narrativa

* *Don Porrazo*, 1909, adicada a Armando Cotarelo Valledor.
* *Contos galegos d´antano e d´hogano*, 1920, con portada de Castelao (vinte relatos da tradición oral e catro noveliñas).
* *Deixe que xa: contos e novelas de asunto galego*, 1931.
* *Elena de Síbaris*, 1912.
* *Torres de Meirás. Vida de trabajo de la Condesa de Pardo Bazán y el Caudillo*, 1939, Porto y Cía. Editores.

### Teatro

*La tumba del Apóstol Santiago*, con cuberta de Camilo Díaz Baliño.
* *La Reina Lupa*.
* *El abuelo de Rosendo*, estreada no Salón Teatro en decembro de 1922.
* *¿De quen é a vaca?*.
* *Un xues de devorcios*.
* *O sí de Grabiela*.
* *Puebla de homes*.
* *¿Quen manda na casa?*.

### Ensaio

* *Institutos y congregaciones. Beneficios que reportan a la sociedad*, 1901, premio "Bispo Carrascosa" nos Xogos Florais de Ourense.
* *Conferencia sobre la pasión del juego*, 1907.
* *La Salve explicada*, 1907.
* *La tumba del apostol Santiago*, 1924, ilustrada con cen fotograbados.
* *El Pórtico de la Gloria de la Catedral de Santiago*, 1926, con portada e ilustracións de Camilo Díaz Baliño.

### Pedagoxía

Ten unha enorme produción vencellada co mundo da docencia: ademais da memoria de doutoramento, *Historia de la Literatura española*, *Lecciones de Preceptiva general literaria*, *Lecciones de Preceptiva especial de los géneros literarios*, *Nociones de Estética*, *Proyecto de organización del bachillerato*, *Al margen de la reforma del bachillerato: observaciones*, *Lengua y Literatura española. Plan cíclico*, *Antología de apólogos castellanos de cien escritores y poetas moralistas*, *Cancionero de Navidad. Villancicos y diálogos pastoriles de poetas castellanos de los siglos XV, XVI y XVII*, *Ortografía de la Lengua castellana*, *Lecciones de Gramática elemental de la Lengua castellana*.

Notas
-----

1. ↑  *Contos galegos d'antano e d'hogano* en Galiciana.
2. ↑  Recensión de *La tumba del apostol Santiago* en Cervantes Virtual.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Manuel Vidal Rodríguez Modificar a ligazón no Wikidata*** |

### Bibliografía

* *Dicionario biográfico de Galicia*. Ir Indo Edicións. 2010-2011.
* *Gran Enciclopedia Galega* (DVD). El Progreso. 2005. ISBN 84-87804-88-8.
* Couceiro Freijomil, Antonio (1951-53). *Diccionario bio-bibliográfico de escritores* (en castelán). Bibliófilos Gallegos.
* Fernández del Riego, F. (1992) [1990]. *Diccionario de escritores en lingua galega* (2ª ed.). Do Castro. ISBN 84-7492-465-0.

* Prol, Santiago (2017). *Manuel Vidal : un presbítero ilustrado de Maceda*. Grupo Academia Postal. ISBN 978-84-15805-29-8.

### Ligazóns externas

* Biografía por Santiago Prol na páxina web do concello de Maceda.

|  |  |
| --- | --- |
| Control de autoridades | 
* Wd: Q12392839
* WorldCat
* VIAF: 240900312
* BNE: XX1081414
* BVMC: 40687
* Galiciana: 6346

 |